02-Introducció+al+Portfoli

=Portfoli 4=

Una definició...
**Genèrica...** “Instrument que té com a objectiu comú la selecció de mostres de treballs o evidències de consecució d’objectius personals que, ordenats i presentats d’una determinada manera, compleixen la funció de potenciar la reflexió sobre cadascuna de les pràctiques” (Barberà, 2005) > //Extret de la presentació "Portafoli de l'alumne" de Núria Alart -// //[]// > **A l'educació...** "Un portafolio [**portfoli** per a nosaltres] és una selecció deliberada dels treballs de l'alumnes que ens explica la història dels seus esforços, el seu progrès o els seus èxits. Ha d'incloure la participació de l'alumne en la selecció del seu contingut, els criteris de la selecció i les pautes per a jutjar els seus mèrits, així com les evidències del seu procés de reflexió" (Arter, 1990)

"Entenem el portfolio com un **sistema d'avaluació integrat en el procés d'ensenyament i aprenentatge**. Consisteix en una selecció d'**evidències** / mostres (que formen un dossier, una carpeta) que ha de recollir i aportar l'estudiant al llarg d'un període de temps determinat i que respon a un objectiu concret. Aquestes evidències (certificats acreditatius, fragments de pel lícules, entrevistes, activitats acadèmiques, apunts, treballs d'assignatures, entre d'altres) que reben el nom d'**artefactes**, permeten a l'alumne demostrar que està aprenent, al mateix temps que possibiliten al professor un seguiment del progrés d'aquest aprenentatge.Les evidències s'han d'acompanyar d'una **justificació i una reflexió** de l'estudiant, en què pose de manifest la relació entre l'evidència i l'aprenentatge. Aquestes contribucions l'ajuden a **prendre consciència de què i com va aprenent**, al mateix temps que li permeten **regular el seu procés d'aprenentatge i d'estudi**. Aquesta qualitat de reflexió constant sobre el propi aprenentatge converteix el **portfolio** en un sistema d'avaluació coherent en el marc de l'avaluació continuada i formativa" (Coll et al., 2004). > //Extret del document "////Portfolio electrónico: desarrollo de competencias profesionales en la red//**//"//** // [] //

**Aquest wiki portfoli** és un treball col·lectiu concebut com un //pre-portfoli// que replega un grapat de textos orals i escrits així com d'activitats TIC que tots els alumnes dels grups 4E i 4V han desplegat al llarg del curs 2010-11. Són activitats al voltant de les lectures literàries i de textos funcionals principalment. En primer lloc volem respondre les preguntes **per què** i **per a què l'elaborem**.

Per a la confecció final del portfoli individual de l'alumne en l'assignatura de 4t de Valencià, és necessari publicar una **col·lecció d'evidències** que responguen al procés de construcció progressiva de competències que impliquen aconseguir els objectius d'aprenentatge programats.

Per a poder avaluar els progressos d'aprenentatge, des del desenvolupament fins al producte, aquest pre-portfoli és l'**ajuda**:
 * Per a guiar els estudiants en la seua activitat i en la percepció dels seus progressos i així facilitar la construcció i la regulació dels aprenentatges.
 * Per a reestructurar els coneixements.
 * Per a estimular els estudiants a no conformar-se amb els primers resultats, sinó que es preocupen del seu procés d'aprenentatge.
 * Per a mostrar el nivell d'habilitats i el grau de profunditat sobre els continguts i les competències que es volen aconseguir i intentar integrar els coneixements previs en la situació d'aprenentatge.
 * Per a mostrar les habilitats relacionades amb l'assignatura segons el criteri i l'experiència de l'estudiant.
 * Per a valorar i avaluar el procés i el progrés en l'aprenentatge.
 * Per a prioritzar una avaluació formativa en el temps, més oberta i flexible.
 * Per a implicar més i millor l'estudiant en la pròpia avaluació.
 * Per a aportar al procés formatiu un material d'aprenentatge i avaluació més diversificat.
 * Per a facilitar l'anàlisi conjunta i la reconstrucció dels aprenentatges per mitjà de la interpretació compartida de les dades replegades pel professor i mostrats per l'estudiant.

En definitiva, aquest espai ens servirà **per a reflexionar sobre el que s'aprén i com s'aprén**, individualment i amb el suport i l'orientació de professor i els companys amb el fi d'aconseguir una regulació i avaluació contínua per millorar i optimitzar l'aprenentatge.

**A finals de la 3a avaluació cada alumne editarà el seu portfoli independent** en un wiki propi on mostrarà les evidències més significatives que triarà entre totes les elaborades per cadascú ací.

(Font: //**Portfolio electrónico: aprender a evaluar el aprendizaje**//. (2009) Elena Barberà & Elena Martí. Editorial UOC)

Hem triat l'**espai Wiki** en Wikispaces per tal com és una de les millors plataformes per a treballar en grup de manera organitzada, cooperativa, pública i reflexiva amb l'assignatura de valencià a 4t ESO.

 El wiki permet integrar els principals recursos que internet posa al nostre abast:  -Creació i organització de pàgines indexades  -Comprovació de l'historial de publicació de cada pàgina, de les modificacions i de les correccions  -Inserció de tots els artilugis (//gadgets i widgets//) possibles  -Interacció al fòrum de discussió  -Correus interns, col·lectius i individuals -Emmagatzematge fins a 2 Gb de documents escrits, imatges i multimèdia -Exportació total o parcial del contingut del wiki a d'altres formats -Etc.

 Aprofitant els recursos d'aquesta plataforma cada alumne disposa d'una pàgina trimestral on deixa els treballs i els exercicis resolts proposats pel professor, que són avaluats durant el procés i al final del trimestre. No es tracta d'una selecció dels millors treballs sinó de la publicació de textos funcionals, de treballs de lectura, de textos orals i d'aplicacions multimèdia inserides en objectes (widgets) varis de gran aprofitament educatiu per al desplegament de diverses competències: la lingüística, la digital, la d'aprendre a aprendre i la que fomenta l'autonomia i l creativitat personals entre altres.

<span style="font-family: 'Trebuchet MS',Helvetica,sans-serif; font-size: 120%;"> D'una banda, a l'aula d'informàtica 111, durant les 6 a 8 sessions per trimestre, l'alumne/a maneja i aprén algunes aplicacions que tenen finalitat educativa per a l'autoaprenentatge lingüístic, l'alfabetització multimèdia i la coavaluació. Al final de les sessions deixa contància escrita o gràfica en la seua pàgina del que ha fet i el professor revisa i puntua el treball en el termini d'una setmana i al final del trimestre.

<span style="font-family: 'Trebuchet MS',Helvetica,sans-serif; font-size: 120%;"> D'una altra banda, els llibres de lectura obligatòria tenen un sistema d'avaluació per mitjà de petits treballs multimèdia al costat de la redacció d'alguns punts d'investigació i opinió, així com la intervenció oral en debats i tertúlies. Aquests productes són inserits al wiki per l'alumnat o pel professor. Cada alumne publica els escrits o multimèdia elaborats personalment o en grup i el professor en publica una selecció en pàgines noves.

<span style="font-family: 'Trebuchet MS',Helvetica,sans-serif; font-size: 120%;"> Hi ha també l'espai de reflexió sobre els productes finals, la coavaluació dels resultats, amb criteris concrets per a l'autobaremació. La idea és que l'alumne siga capaç de desenrotllar l'anàlisi i la crítica sobre els textos produïts per tal de millorar-los, habitualment deixada en exclusiva al professor. Al final del curs s'hauria d'aconseguir la coavaluació de tots els treballs entre l'alumnat i el professor.

<span style="font-family: 'Trebuchet MS',Helvetica,sans-serif; font-size: 120%;">La comunicació amb el professor s'estableix principalment per correu intern del wiki, de caràcter privat. En segon lloc s'utilitza el correu electrònic amb Gmail i de manera informal es poden publicar breus missatges en la portalada amb l'aplicació CBox. La comunicació acadèmica entre companys es pot establir per correu electrònic i per correu intern del wiki. El treball cooperatiu, en equip, es realitza per mitjà de Google Documents.

<span style="font-family: 'Trebuchet MS',Helvetica,sans-serif; font-size: 120%;"> Molts dels teballs són individuals, però alguns es realitzen per parella o en equips reduïts. [...]


 * COMUNICACIÓ AL VOLTANT D'AQUESTA EXPERIÈNCIA DE WIKI PORTFOLI EN UNA TAULA RODONA AL CENTRE OCTUBRE CCC **

media type="custom" key="14830740"


 * D'ALTRES PRESENTACIONS AL VOLTANT DEL CONCEPTE DE PORTFOLIO ELECTRÒNIC / DIGITAL **

media type="custom" key="7371399"

media type="custom" key="7371437"

media type="custom" key="7371453" media type="custom" key="8380806"